圓洲角公園

圓洲角公園，香港一公園，喺新界沙田圓洲角。公園一九九三年開張，康樂及文化事務署管。公園原址為沙田海中一洲，叫圓洲角。起沙田新市鎮時填海，沙田海收窄到城門河道，洲仔變成河東山仔。

英文叫Yuen Chau Kok Park。

公園分山上同山下，山下朝六點半晚十一。山上開朝七晚六。

設施 
公園環繞圓洲角，佔地一公頃四二，分山上同山下。山下公園有卵石步行徑、遊樂場，以及流水。登山徑上山仔，山腰有觀景亭同野餐區，山頂有觀景地圖同日規，至高處有地政總署三角測量站，有條標高柱。

香港嘅公園
圓洲角